Clube+Asambal

O C.B. Asambal creouse no ano 2003 e federouse no ámbito rexional poucos meses despois, xa no ano 2004. Este ano só tiñan 17 xogadores de dúas categorías diferentes: benxamin e infantil. O equipo foi crecendo, ata que no ano 2006, Miguel Fariña, ex xogador do Obradoiro na ACB, fíxose co posto de primeiro entrenador. Pouco tempo despois, ese mesmo ano, viñeron a xogar ao noso equipo diversos xogadores de Riveira, que xa tiñan uns anos de experiencia e foron unha forte potencia para o clube. Grazas a eles, Asambal puido entrar nas ligas superiores galegas, enfrontándose contra equipos coma o Rosalía o e Cluny, ambos de Santiago. No ano 2009 xa había 4 categorías: benxamín, infantil, xuvenil e junior. Por desgraza, Fariña, o entrenador, tivo que estar fóra todo o ano 2010, polo que varios xogadores fóronse a outros equipos da redonda: Riveira, Boiro... No 2011 Fariña volveu, e con él todos os xogadores que se foran. Non eran suficientes xuvenís, polo que houbo que facer un equipo junior de baixa categoría. Xa no 2012, o equipo comezou a xogar de novo. Neste intre, volvía a haber só dúas categorías: infantil e junior. Ambas quedaron así ata o final da temporada 2013. Os infantiles conseguiron rematar terceiros a liga, mentres que os junior, que eran pouco equipo para a súa liga, remataron segundos pola cola. Fariña volveuse a ir ao final desta tempada, e con él moitos dos "grandes" xogadores deste equipo. As esperanzas de volver a ser un equipo máis ou menos importante como fora no pasado desvanecéronse, xa que Fariña declarou que non ía volver a entrenar. Neste ano 2014 o Asambal só consta de dous entrenadores, Coru e Brey, que adestran únicamente á categoría infantil. Esta categoría consta de diversos xogadores desta idade e algún cun ano máis enriba. Para a tempada 2014-2015, os xogadores de categorías estanse a xuntar para adestrar e preparar partidos de novo, adestrados por Brey coa axuda de David, un ex xogador, nalguns casos. Fóra da historia do clube, hai un dato importante a mencionar: o Asambal é unha parte importante da canteira do Rosalía, e varios antigos xogadores están a xogar na actualidade na "Selección Galega de Baloncesto" en varias categorías.